Egpaar dood in bakkie gevindArgieffoto: SAPD/Facebook ŉ KwaZulu-Natalse egpaar is Sondag dood in hul bakkie in die Kwadabeka-gebied in Durban gevind. Kapt. Nqobile Gwala, woordvoerder van die polisie, het gesê die polisie vermoed die 34-jarige man het sy 28-jarige vrou doodgeskiet, voordat hy homself om die lewe gebring het. “Die polisie het ŉ saak van moord geopen en doen ook ŉ geregtelike doodsondersoek,” het sy gesê. Dit is nie duidelik wie op die liggame in die voertuig afgekom het nie. Chris Botha, woordvoerder van Netcare 911, het gesê toe paramedici by die toneel aankom, was daar niks wat hulle kon doen, behalwe om die egpaar dood te verklaar nie.